Slidgigt rammer mange ældre hunde og katte. Laserterapi / laserbehandling kan have en utrolig positiv, smertestillende effekt på både hunde og katte med slidgigt – især hvis laseren bruges sammen med manuel behandling (som kiropraktik), samt genoptræning af muskulaturen. Det er vigtigt at understrege, at hverken laser, kiropraktik eller fysioterapi kan kurere eller fjerne slidgigten, men behandlingerne kan give din hund eller kat en mere smertefri tid og øge livskvaliteten.
Hvis din hund eller kat er på smertestillende medicin for at mindske generne ved slidgigt, kan laserterapi, kiropraktik og træning være med til at nedsætte dosis. I nogle tilfælde kan din hund eller kat endda blive helt fri for smertestillende medicin, når den får laser og kiropraktik.